Oslo hovedbrannstasjon

Oslo hovedbrannstasjon, adresse Arne Garborgs plass nr. 1, var Norges største brannstasjon. 

Bygningen ble fullført i 1939, med Byarkitekten som arkitekt. Bygningen er dels i seks, og dels i åtte etasjer, kledd i tegl og med slangetårn mot Hospitalsgata.

Den ble tatt i bruk under siste verdenskrig i 1941. Hovedbrannstasjonen tok seg av beredskapen fra Rådhuset, Aker brygge, slottet, St.Hanshaugen, Sofienbergparken, Lodalen, Åkebergveien og Gamlebyen ned mot sjøen. 

Den faste bemanningen på Hovedbrannstasjonen var 12–15 vaktmannskaper. I tillegg til disse befant etatens ledelse, beredskapsavdeling, personalavdeling, deler av brannforebyggende avdeling (feieren har kontor på Rommen), økonomiavdeling, brannkorpsforening og informasjonsenhet seg på Oslo hovedbrannstasjon.   

Vaktmannskapene var fordelt på slangevogn, dykkerbil, høyderedskap og to redningsbiler.  

Denne stasjonen var utstyrt med to biler spesialutstyrt for å berge mennesker etter ulykker og viljestyrte handlinger.

Hovedbrannstasjonen gikk ut av bruk i mai 2023 og ble revet høsten 2024 i forbindelse med byggingen av nytt regjeringskvartal.Oslo byleksikon: Hovedbrannstasjonen Stasjonens ansvarsområde er overført til den nye Sentrum brannstasjon i Bjørvika.Oslo byleksikon: Sentrum brannstasjon

 Referanser 

 Litteratur 
 Oslo byleksikon, side 263, ISBN 978-82-573-1760-7

 Eksterne lenker 
 Oslo kommune: Brannvern, ildsted og feiing


Kategori:Brannstasjoner i Oslo
Kategori:Etableringer i 1941
Kategori:Byggverk fullført i 1939
Kategori:Kulturminner i bydel St. Hanshaugen